**Od:** Jaroslava Zacharova <jaroslava.zacharova@gmail.com>  
**Odoslané:** streda 22. novembra 2023 10:04  
**Predmet:** Pedagogická prax 2023/2024

posielam hodnotenie praktikantov, **rozhodla som sa dať všetkým A**, **nejaké závažné chyby nerobili, naozaj sa snažili**, dali si povedať a poradiť, posielali veci načas, takže tento rok hodnotím pozitívne.

**Bc. Monika Lopez**

Študentka absolvovala priebežnú výstupovú prax v počte 4h odučené a 9 náčuvov vo všeobecných triedach 2. až 4. ročníka. Úroveň výchovno-vzdelávacej činnosti hodnotím nasledovne:

Praktikantka posielala písomné prípravy deň vopred na kontrolu a konzultáciu, písomná **príprava mala jasnú štruktúru vyučovacej hodiny, ktorej sa aj držala**, čo bolo dobré, pretože na hodine bol poriadok a žiaci mali jasno čo budú robiť. Na moje usmernenia reagovala pozitívne a mala snahu o zlepšenie. Poslucháčka mala hodiny s výkladom ale aj precvičovanie učiva. **Tempo výkladu bolo primerané, žiaci stíhali**. Pri pokladaní otázok, rozumeli a odpovedali. Vysvetľovanie a navádzanie detí na riešenie problému bolo vcelku zrozumiteľné, jasné a vyčerpávajúce. Spätná väzba od žiakov bola pozitívna. Nejaké drobné nezrovnalosti resp. nejasnosti nastali, počas hodiny si ich buď uvedomila a opravila alebo sme ich prekonzultovali po hodine. **Celkovo prístup Moniky hodnotím pozitívne, má záujem o profesiu, vypočuje si radu a je vidieť, že sa chce zlepšovať**.

Hodnotenie: A

**Bc. Šimon Matia**

Študent absolvoval priebežnú výstupovú prax v počte 4h odučené a 14 náčuvov vo všeobecných triedach 1. až 4. ročníka. Úroveň výchovno-vzdelávacej činnosti hodnotím nasledovne:

Praktikant písomné prípravy posielal vždy minimálne deň vopred, rozpracované do detailu, boli v nich aj poznámky čo kedy bude žiakom vysvetlené a načo budú žiaci upozornení. **Študent chodil na konzultácie aj osobne, bolo vidieť, že má záujem o to aby tie hodiny odučil čo najlepšie.** Vyučovacie hodiny mal zamerané na precvičovanie učiva, na prvej hodine sa troška v triede trápil, keďže má hendikep (nezvolili sme správne formu hodiny), trieda ho máličko pohltila ale na ďalších hodinách si už **pomáhal s pracovným listom, resp. s prezentáciou, čo mu pomáhalo vo vedení hodin**y, bol sebavedomejší, vo väčšom kľude, častejšie otočený k triede a viac ich vnímal. Pokiaľ **rozprával pomalšie, zrozumiteľnosť bola dobrá**, no ak sa trošku vystresoval (v čo verím, že praxou odbúra) zrozumiteľnosť klesla. V triede chodil pomedzi žiakov, kontroloval ich samostatnú prácu a odpovedal na ich otázky. Celkovo **Šimona hodnotím ako naozaj zodpovedného budúceho učiteľa, ktorý pokiaľ nájde pre neho vyhovujúci spôsob výučby, bude dobrým učiteľom.**

Hodnotenie: A

**Bc. Timea Plachyová**

Študentka absolvovala priebežnú výstupovú prax v počte 4h odučené a 9 náčuvov vo všeobecných triedach 2. až 4. ročníka. Úroveň výchovno-vzdelávacej činnosti hodnotím nasledovne:

Písomné prípravy boli posielané na čas. Praktikantka posielala prípravy vždy načas, na vyučovaciu hodinu chodila skôr aby mohla danú hodinu ešte prekonzultovať. **Počas hodín pôsobila sebaisto, vedela pracovať s hlasom a žiakov dokázala zaujať a motivovať. Žiaci na ňu reagovali pozitívne, hodina mala systém, bola rozfázovaná** a ciele hodín boli naplnené. Otázky od žiakov ju neprekvapili, hneď zreagovala a na otázku odpovedala. **Bolo vidieť že ma k tejto profesii pozitívny vzťah**. Jedno moje odporúčanie je, zvoľniť tempo a viac sa žiakov pýtať: Prečo?

Hodnotenie: A

**Bc. Ľubica Stanková**

Študentka absolvovala priebežnú výstupovú prax v počte 4h odučené a 9 náčuvov vo všeobecných triedach 1. až 4. ročníka. Úroveň výchovno-vzdelávacej činnosti hodnotím nasledovne:

Praktikantka posielala písomné prípravy vždy vopred na kontrolu a konzultáciu. Písomná príprava mala štruktúru vyučovacej hodiny, obsah učiva + poznámky čo kedy bude žiakom vysvetlené a načo budú žiaci upozornení. Praktikantka mala hodiny s výkladom ale aj s precvičovaním učiva. **Výklad učiva bol zrozumiteľný. Praktikantka pôsobila sebaisto, na vyučovacie hodiny šla vždy pozitívne naladená**. Vyučovacia hodina mala systém, žiaci jej výkladu rozumeli. Na otázky žiakov vedela promptne reagovať. **Bolo na nej vidieť, že ju učenie baví.** Pozitívne hodnotím aj aktivity so žiakmi - na začiatku hodiny aktivita zameraná na aktivizáciu žiakov a pozitívne naladenie, na záver hodiny, pýtanie si spätnej väzby od žiakov.

Hodnotenie: A